F’każ ieħor, Christopher Borg ta’ 35 sena mis-Siġġiewi ammetta li sgassa 24 karozza u seraq oġġett ta’ valur minn 11 minnhom. Il-karozza kienu pparkjati f’Ħal Qormi u s-Siġġiewi. Ir-raġel li ilu13-il sena bi problema ta’ abbuż tad-droga, inqabad minn tliet cameras tas-sigurtà f’żewġ parkeġġi u oħra li kienet ma’ ħanut. Borg li jieħu ħsieb lil ommu li hija marida ammetta wkoll li kiser il-kundizzjoni ta’ sentenza oħra li kien ingħata. Il-Maġistrat Aaaron Bugeja ordna li Borg jibqa’ jinżamm arrestat sakemm jagħti s-sentenza nhar il-Ġimgħa.